Deogyu-san nasjonalpark

Deogyu-san nasjonalpark (hangul: 덕유산국립공원) er en nasjonalpark i Sør-Korea, som ligger i provinsene Nord-Jeolla og Sør-Gyeongsang. Den ble opprettet 1. februar 1975 som landets 10. nasjonalpark. Parken omfatter områder innenfor fylkesgrensene til Muju, Jangsu, Geochang og Hamyang. Parken ligger i utkanten av fjellkjeden Baekdudaegan; i øst ligger Gaya-san, i vest Naejang-san, i sør Jiri-san og i nord Gyeryong-san og Songni-san. Deogyu-san er kilden til elvene Geum som renner mot nord, og Nakdong som renner mot vest. I parken finner en landets fjerde høyeste fjelltopp, Deogyu-san (1614 moh). 

I parken finnes 1067 ulike plantearter, noe som har gitt arken kallenavnet «The Heaven of Wild Flowers». I tillegg finnes 32 arter pattedyr, 130 fuglearter, 9 amfibiearter, 13 reptilarter, 28 fiskearter og 1337 ulike arter med insekter. Blant parkens truede dyrearter er eurasisk flygeekorn, oter og to mårarter.

Referanser

Eksterne lenker 
 
  Korea National Park Service: Deogyufjellet nasjonalpark

Nord-Jeolla
Sør-Gyeongsang
Nasjonalparker i Sør-Korea
Verneområder opprettet i 1975
1975 i Sør-Korea